31/03/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 26 de marzo de 2020, pola que se concede a autorización administrativa previa, de construción e declaración de utilidade pública, en concreto, dunha instalación eléctrica nos concellos de Fene e Cabanas (IN407A 2017/096-1).

Resolución do 26 de marzo de 2020, da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica nos concellos de Fene e Cabanas (expediente IN407A 2017/096-1). Expediente: IN407A 2017/096-1 Promotor: UFD Distribución Electricidad, S. A. Instalación: Retranqueo LMT EUM-701 Magalofes-Santa Cruz Concellos: Fene e Cabanas Feitos.1 O 13 de xuño de 2017, o promotor solicitou a autorización administrativa previa, a autorización administrativa de construción e a declaración de utilidade pública da instalación de distribución eléctrica indicada.2 Características técnicas: - Tramo liña eléctrica de media tensión aérea EUM-701(entre apoios nº 122-5 e nº 122-9), a 15 kV., cunha lonxitude de 1,672 km., coa orixe en apoio nº 122-5 proxectado a intercalar na LMT. EUM-701, a situar ao lado da caseta do CT. Magalofes (Expte.: 3.583), condutor tipo LA-56 mm2, e final no apoio nº122-29 existente da LMT. EUM-701, no tramo entre a derivada ao CT. Santa Cruz (Expte.: 27.895) e o CT. Salto (Expte.: 52.642). - Tramo liña eléctrica de media tensión aérea EUM-701(entre apoios nº 122-20 e CT. Fontenova proxectado), a 15 kV., cunha lonxitude de 0,034 km., coa orixe en apoio nº 122-20 que substitúe ao existente da LMT. EUM-701, donde está ubicado actualmente o CT. Fontenova (Expte.: 22.322), a retirar, condutor tipo LA-56 mm2, e final no novo CT. intemperie Fontenova proxectado. - Liña eléctrica de media tensión soterrada, a 15 kV., cunha lonxitude de 0,010 km., coa orixe no CT. Magalofes (Expte.: 3.583), condutor RHZ1-2OL-12/20 kV.1x95 mm2 AI., e final en conexión coa liña aérea proxectada a ralizar no apoio nº 122-5 proxectado a intercalar na LMT. EUM-701, a situar ao lado da caseta do CT. Magalofes. - Novo centro de transformación intemperie Fontenova, cunha potencia de 100 kVA., e unha relación de transformación de 15.000/400 V. - Desmontaxe do antiguo CT Fontenova e de 24 metros de condutor RZ 3 O proxecto someteuse ao trámite de información pública mediante resolución publicada nos seguintes medios: - Resolución información pública: 7/6/2017. - DOG: 17 de agosto de 2017. - BOP: 1 de agosto de 2017. - Xornal La Voz de Galicia: 4/9/2017. - Taboleiro de anuncios do concello de Fene: segundo certificado municipal comunicado o 27/11/2017.4 Durante o período en que se someteu ao trámite de información pública non se presentaron alegacións.5 Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6 Os servizos técnicos da xefatura territorial emitiron informe favorable sobre a dita solicitude. Consideracións legais e técnicas.1 Lexislación de aplicación: - Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015). - Lei 40/2015, do 1 de outubro, de réxime xurídico do sector público (BOE núm.236, do 2/10/2015). - Lei 24/2013, do 26 de decembro, do sector eléctrico (BOE núm.310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27/12/2000). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). - Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9/06/2014). - Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18/09/2002). - Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). - Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1/02/2017). - Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). - Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm.18, do 25/12/2017). - Lei do 16 de decembro de 1954, sobre expropiación forzosa (BOE núm.351, do 17/12/1954). - Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2 Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3 No expediente consta un informe favorable dos servizos técnicos desta xefatura territorial. De acordo con todo o indicado, resolvo: 1 Conceder a autorización administrativa previa, a autorización administrativa de construción e a declaración de utilidade pública, en concreto, da instalación de distribución eléctrica indicada.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa.3 Para a posta en funcionamento da instalación autorizada, deberá presentar ante esta xefatura territorial unha solicitude coa cal deberá achegar a seguinte documentación: - As declaracións de conformidade relativas ao material ou equipamento e as certificacións ou homologacións, se procede. - Un certificado do director da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes contado a partir do día seguinte ao da notificación ou publicación, nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015), sen prexuízo de que os interesados poidan interpor calquera outro recurso que se considere pertinente. A Coruña, 26 de marzo de 2020 Isidoro Martínez Arca Xefe territorial da Coruña